title: 2012/802/ЕС: Решение на Европейския парламент от 23 октомври 2012 година относно освобождаването от отговорност във връзка с изпълнението на бюджета на Европейската агенция по лекарствата за финансовата 2010 година

text:
               20.12.2012

               BG

               Официален вестник на Европейския съюз

               L 350/82

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 октомври 2012 година
   относно освобождаването от отговорност във връзка с изпълнението на бюджета на Европейската агенция по лекарствата за финансовата 2010 година
   (2012/802/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2010 година,

               —

               като взе предвид доклада на Сметната палата относно годишните отчети на Европейската агенция по лекарствата за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид своето решение от 10 май 2012 г. (2) за отлагане на решението за освобождаване от отговорност във връзка с изпълнението на бюджета на Европейската агенция по лекарствата за финансовата 2010 година, придружаващата го резолюция, както и отговорите на изпълнителния директор на Агенцията,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 726/2004 на Европейския парламент и на Съвета (4) за създаване на Европейска агенция по лекарствата, и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид съвместното изявление относно децентрализираните агенции и Общия подход, приложен към него, приети през юни 2012 г. от Европейския парламент, Съвета и Комисията, в резултат на работата на междуинституционалната работна група по децентрализираните агенции, създадени през март 2009 г., и по-специално разделите относно управлението, операциите, програмирането, отчетността и прозрачността на Общия подход,

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол и становището на комисията по околна среда, обществено здраве и безопасност на храните (A7-0298/2012),

               1.

               Освобождава от отговорност изпълнителния директор на Европейската агенция по лекарствата във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 27.

      (2)  ОВ L 286, 17.10.2012 г., стр. 377.

      (3)  ОВ L 248, 16.9.2002 г., стр. 1.

      (4)  ОВ L 136, 30.4.2004 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               20.12.2012

               BG

               Официален вестник на Европейския съюз

               L 350/84

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 октомври 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по лекарствата за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2010 година,

               —

               като взе предвид доклада на Сметната палата относно годишните отчети на Европейската агенция по лекарствата за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид своето решение от 10 май 2012 г. (2) за отлагане на решението за освобождаване от отговорност във връзка с изпълнението на бюджета на Европейската агенция по лекарствата за финансовата 2010 година, придружаващата го резолюция, както и отговорите на изпълнителния директор на Агенцията,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 726/2004 на Европейския парламент и на Съвета (4) за създаване на Европейска агенция по лекарствата, и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид съвместното изявление относно децентрализираните агенции и Общия подход, приложен към него, приети през юни 2012 г. от Европейския парламент, Съвета и Комисията, в резултат на работата на междуинституционалната работна група по децентрализираните агенции, създадени през март 2009 г., и по-специално разделите относно управлението, операциите, програмирането, отчетността и прозрачността на Общия подход,

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол и становището на комисията по околна среда, обществено здраве и безопасност на храните (A7-0298/2012),

               А.

               като има предвид, че на 10 май 2012 г. Европейският парламент отложи вземането на решение относно освобождаването от отговорност и приключването на сметките на Европейската агенция по лекарствата („Агенцията“) за финансовата 2010 година;

               Б.

               като има предвид, че Агенцията преодоля до голяма степен слабостите, които бяха изтъкнати в доклада от 10 май 2012 г., и предостави на органа по освобождаване от отговорност съдържателна информация с писма от 2 и 6 юли 2012 г. и от 2, 7 и 24 август 2012 г.;

               В.

               като има предвид, че освобождаването от отговорност е надежден инструмент на Европейския парламент, който изисква вземането на решение въз основа на фактически и съществени аргументи; припомня в този контекст действащите правила, а именно Правилника за длъжностните лица и Условията за наемане на работа на други служители на Европейските общности, Финансовия регламент, приложим за общия бюджет на Европейските общности, регламента за създаване на Агенцията и конкретните политики и процедури, определени от Агенцията;

               1.

               Припомня значението на работата на Агенцията, която предоставя на държавите членки и на институциите възможно най-добрите научни становища по всички въпроси, свързани с оценката на качеството, безопасността и ефикасността на лекарствените продукти за хуманна и ветеринарна употреба.

      Проследяване на действията, предприети във връзка с процедурата по освобождаване от отговорност за финансовата 2009 година

               2.

               Отбелязва, че на 7 юни 2012 г. управителният съвет одобри новата структура и обхват на правомощията на Консултативния комитет за обществените поръчки и договорите; приветства факта, че Агенцията е изготвила многогодишен план за обществени поръчки за периода 2012—2014 г., както беше поискано от органа по освобождаване от отговорност в неговия доклад относно освобождаването от отговорност във връзка с изпълнението на бюджета за финансовата 2009 година.

      Пренос и освобождаване на бюджетни кредити

               3.

               Припомня, че Сметната палата констатира голям брой преноси за финансовата 2010 година, както и неспазване на принципа на ежегодност на бюджета; приветства факта, че Агенцията е укрепила своите процедури за прогноза на приходите от такси, като е създала екип, който анализира, в тясно сътрудничество с фармацевтичната промишленост, резултатите от научноизследователската дейност, свързана с фармацевтичните продукти, преди представянето им на Агенцията; отбелязва категоричния ангажимент на Агенцията да работи с ГД „Бюджет“ на Комисията, така че текущото преразглеждане на рамковите финансови регламенти да доведе до създаването на стабилна рамка.

               4.

               Напълно подкрепя всички усилия на равнище изпълнителни и административни органи на Агенцията за реформиране на системата за плащане на услуги, предоставяни от органите на държавите членки, която логично следва да се основава на реалните разходи; приветства следователно инициативата на Агенцията да изготви ново предложение, което да бъде представено на управителния съвет; настоятелно призовава управителния съвет незабавно да обсъди и вземе решение относно системата за плащане и очаква съответните му действия.

      Прозрачност и управление на конфликти на интереси

               5.

               Отбелязва, че Агенцията ще организира през ноември 2012 г. работно заседание с участието на голям брой заинтересовани страни с цел определяне на условията за предоставяне на публичен достъп до данни от клинични изпитвания и че подборът и обучението на научния персонал на Агенцията с цел подобряване на анализа на необработените данни бележи голям напредък.

               6.

               Отбелязва, че Агенцията е подобрила обхвата и методологията на системните предварителни и последващи проверки във връзка с проверката на декларациите за интереси; приветства също така решението на Агенцията да прави годишна оценка на преразгледаната си политика относно декларациите за интереси; следователно приканва Агенцията да информира органа по освобождаване от отговорност относно прилагането на преразгледаната си политика, и по-специално относно своите системни предварителни и последващи проверки, на всеки шест месеца.

               7.

               Отбелязва със задоволство, че Агенцията е започнала да публикува протоколите от някои заседания на научния комитет, като първи е бил педиатричният комитет през юли 2012 г.; отбелязва, че публикуването на протоколите на всички заседания на научните комитети ще завърши едва в края на 2013 г.

               8.

               Отбелязва, че повдигнатите въпроси относно финансовите потоци и потенциалните конфликти на интереси при обработката на плащанията поради недостатъчното разделяне на функциите са решени от Агенцията чрез внедряването на счетоводния софтуер SAP, който ще бъде нейната централна финансова система.

               9.

               Подчертава, че през юни 2012 г. в Агенцията имаше случай на „въртяща се врата“, след като бившият ръководител на Правната служба постъпи като главен съветник в правна кантора със седалище в Съединените щати, сред чиито клиенти има редица дружества от фармацевтичната промишленост; отбелязва, че изпълнителният директор на Агенцията е разпоредил проверка на работата на бившия ръководител на Правната служба; приканва Агенцията да информира органа по освобождаване от отговорност за резултатите от тази проверка до края на 2012 г.

               10.

               Отбелязва, че Агенцията е извършила проверка на декларациите за интереси на своите експерти и членове на комитети, които са участвали активно в дейността на Агенцията между 1 януари и 31 май 2012 г., спрямо техните автобиографии; отбелязва, че около 54 % от експертите и членовете на комитети са предоставили на Агенцията актуализирани автобиографии; призовава Агенцията да информира органа по освобождаване от отговорност за срока и резултатите от проверката на останалите 46 % до началото на следващата процедура по освобождаване от отговорност във връзка с изпълнението на бюджета.

               11.

               Приветства инициативата на Агенцията да публикува на своя уебсайт декларациите за интереси на служителите, които заемат ръководни длъжности, и на експертите, които участват в оценката на лекарствени продукти; отбелязва с интерес, че в списъка с експерти се посочва също тяхното ниво на риск по отношение на конфликтите на интереси; приветства ангажимента на Агенцията да публикува заедно с декларациите за интереси професионалните и образователните профили на научните експерти, включени в нейната база данни, считано от първото тримесечие на 2013 г., и ще проследява отблизо процеса на публикуване при следващите процедури по освобождаване от отговорност във връзка с изпълнението на бюджета.

               12.

               Приветства обявеното от Агенцията намерение да въведе предварителна и последваща система за декларациите за интереси, по-специално чрез сравнение на произволен принцип на данните с автобиографиите и информацията, предоставена от експертите на национално равнище; изисква от Агенцията да предостави на органа за бюджетен контрол точен график за внедряването на тази нова система.

               13.

               Споделя становището на Агенцията, че високо равнище на надеждност и точност на декларациите за интереси може да се постигне само ако самите фармацевтични дружества оповестяват списъка на експертите и изследователските центрове, с които те работят, както и размера на съответните финансови възнаграждения; споделя становището на Агенцията, че следва да се разгледа въпросът дали е целесъобразно въвеждането на законодателна инициатива в тази област.

               14.

               Отбелязва усилията на Агенцията във връзка с повдигнатите от органа по освобождаване от отговорност въпроси относно предотвратяването и управлението на конфликти на интереси; отбелязва в частност получените от органа по освобождаване от отговорност доклади от 29 юни 2012 г. и 7 август 2012 г. относно прегледа на управлението на случаите на конфликти на интереси, установени от службата за вътрешен одит, и относно прегледа на потенциалните конфликти на интереси на експерти, които участват в оценката на медицинския продукт Pandemrix.

               15.

               Твърдо е убеден, че при неизпълнение на действащите правила трябва да се предприемат необходимите мерки; счита, че в такива случаи Агенцията следва да изготви план за действие, придружен от точен график, за отстраняване на слабостите, като Европейският парламент следва да наблюдава прилагането на този план и тези проблеми следва да бъдат решени чрез промяна на действащите правила и разпоредби с цел премахване на евентуалните нормативни пропуски.

               16.

               Призовава Агенцията да включва в своите годишни отчети за дейността специален раздел с описание на предприетите мерки за предотвратяване и управление на конфликтите на интереси, който следва да включва, наред с другото:

                           —

                           броя на проверените предполагаеми случаи на конфликт на интереси,

                           —

                           броя на случаите на „въртяща се врата“,

                           —

                           предприетите във всяка категория случаи мерки,

                           —

                           броя на започнатите процедури при злоупотреба с доверие и съответните резултати,

                           —

                           наложените санкции;

                     изисква от Агенцията да информира органа по освобождаване от отговорност за предприетите конкретни мерки.

               17.

               Счита, че трябва да се отбележи, че водещата комисия поддържа тесни връзки с Агенцията, като кани изпълнителния директор за обмен на мнения най-малкото веднъж годишно, като е назначила лице за контакти измежду своите членове и като посещава Агенцията веднъж на всеки две години; припомня, че последното посещение беше през юни 2011 г.

               18.

               Приветства като цяло споразумението относно съвместното изявление и Общия подход относно горепосочените децентрализирани агенции, които разглеждат и вземат предвид някои важни елементи във връзка с процедурата по освобождаване от отговорност и вярва, че тези въпроси ще бъдат надлежно взети предвид в пътната карта относно последващите действия във връзка с Общия подход, която предстои да бъде представена от Комисията до края на 2012 г.

               19.

               По отношение на другите забележки, придружаващи решението за освобождаване от отговорност във връзка с изпълнението на бюджета, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 27.

      (2)  ОВ L 286, 17.10.2012 г., стр. 377.

      (3)  ОВ L 248, 16.9.2002 г., стр. 1.

      (4)  ОВ L 136, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 286, 17.10.2012 г., стр. 388.


title: 2012/469/ЕС: Решение на Съвета от 24 юли 2012 година във връзка с позицията, която Европейският съюз трябва да заеме в рамките на Административния комитет на Икономическата комисия за Европа на ООН относно проекта на правило за системите за предупреждение при напускане на лентата за движение и проекта на правило за усъвършенстваните системи за аварийно спиране  текст от значение за ЕИП

text:
               10.8.2012

               BG

               Официален вестник на Европейския съюз

               L 213/2

         РЕШЕНИЕ НА СЪВЕТА
   от 24 юли 2012 година
   във връзка с позицията, която Европейският съюз трябва да заеме в рамките на Административния комитет на Икономическата комисия за Европа на ООН относно проекта на правило за системите за предупреждение при напускане на лентата за движение и проекта на правило за усъвършенстваните системи за аварийно спиране
   (текст от значение за ЕИП)
   (2012/469/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В съответствие с решение 97/836/ЕО на Съвета (1) Общността се присъедини към Споразумението на Икономическата комисия за Европа на Организацията на обединените нации („ИКЕ на ООН“) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, издадени въз основа на тези предписания („Ревизирано споразумение от 1958 година“).

               (2)

               Целта на хармонизираните изисквания в проекта на правило на ИКЕ на ООН за единни разпоредби относно одобрението на моторни превозни средства по отношение на системата за предупреждение при напускане на лентата за движение (2) и в проекта на правило на ИКЕ на ООН за усъвършенстваните системи за аварийно спиране (3) („проекти на правила на ИКЕ на ООН“) е да се премахнат техническите пречки пред търговията с моторни превозни средства между договарящите се страни по Ревизираното споразумение от 1958 г. и да се гарантира, че тези превозни средства осигуряват висока степен на безопасност и защита.

               (3)

               С Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (4) се изисква монтирането на системи за предупреждение при напускане на лентата за движение и на усъвършенствани системи за аварийно спиране на някои моторни превозни средства от категории M2, N2, M3 и N3.

               (4)

               Подходящо е да се определи позицията, която да бъде приета от името на Съюза в Административния комитет по Ревизираното споразумение от 1958 г. по отношение на проектите на правила на ИКЕ на ООН,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да заеме Европейският съюз в рамките на Административния комитет по Ревизираното споразумение от 1958 г., е да гласува в подкрепа на проекта на правило на ИКЕ на ООН за единни разпоредби относно одобрението на моторни превозни средства по отношение на системата за предупреждение при напускане на лентата за движение, съдържащ се в документи ECE/TRANS/WP.29/2011/78, ECE/TRANS/WP.29/2011/89 и ECE/TRANS/WP.29/2011/91.
   Член 2
   Позицията, която трябва да заеме Европейският съюз в рамките на Административния комитет по Ревизираното споразумение от 1958 г., е да гласува в подкрепа на проекта на правило на ИКЕ на ООН за усъвършенстваните системи за аварийно спиране, съдържащ се в документи ECE/TRANS/WP.29/2011/92 и ECE/TRANS/WP.29/2011/93 заедно с техните изменения.
   Член 3
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 346, 17.12.1997 г., стр. 78.

      (2)  Документи на ИКЕ на ООН ECE/TRANS/WP.29/2011/78, ECE/TRANS/WP.29/2011/89 и ECE/TRANS/WP.29/2011/91.

      (3)  Документи на ИКЕ на ООН ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 и ECE TRANS/WP.29/2011/93/Amend.1.

      (4)  ОВ L 200, 31.7.2009 г., стр. 1.


title: 2014/518/Евратом: Решение на Съвета от 14 април 2014 година за одобрение на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз

text:
               6.8.2014

               BG

               Официален вестник на Европейския съюз

               L 233/20

         РЕШЕНИЕ НА СЪВЕТА
   от 14 април 2014 година
   за одобрение на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз

      (2014/518/Евратом)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, параграф 2 от него,
   като взе предвид препоръката на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с Република Сърбия за сключването на Протокол към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (наричан по-долу „протоколът“).

               (2)

               Тези преговори приключиха успешно и протоколът бе парафиран на 10 декември 2013 г.

               (3)

               Следва да се одобри сключването на протокола от страна на Комисията във връзка с въпросите, попадащи в областта на Европейската общност за атомна енергия.

               (4)

               По отношение на въпросите, попадащи в областите на компетентност на Съюза и на държавите членки, за подписването и сключването на протокола се прилага отделна процедура,

         ПРИЕ НАСТОЯЩОТО РЕШЕНИЕ:
   Член 1
   Одобрява се сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз.
   Текстът на протокола е приложен към решението за подписването му.
   Член 2
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         C. ASHTON


title: 2010/125/ЕС: Решение на Съвета от 25 февруари 2010 година относно назначаването на членове на комитета, предвиден в член 255 от Договора за функционирането на Европейския съюз

text:
               27.2.2010

               BG

               Официален вестник на Европейския съюз

               L 50/20

         РЕШЕНИЕ НА СЪВЕТА
   от 25 февруари 2010 година
   относно назначаването на членове на комитета, предвиден в член 255 от Договора за функционирането на Европейския съюз
   (2010/125/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 255, втора алинея от него,
   като взе предвид инициативата на председателя на Съда от 26 януари 2010 г.,
   като има предвид, че:

               (1)

               В съответствие с член 255, първа алинея от Договора се създава комитет, който да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите-членки да ги назначат (наричан по-нататък „комитетът“).

               (2)

               Комитетът е съставен от седем лица, избрани измежду бивши членове на Съда и на Общия съд, членове на висши национални съдебни органи и юристи с призната компетентност, един от които се предлага от Европейския парламент.

               (3)

               Съставът на комитета следва да е балансиран, особено на географска основа и по отношение на представителството на съдебните системи на държавите-членки.

               (4)

               Ето защо следва да се пристъпи към назначаването на членовете на комитета, както и на неговия председател,

         ПРИЕ НАСТОЯЩОТО РЕШЕНИЕ:
   Член 1
   За период от четири години, считано от 1 март 2010 г., за членове на комитета, предвиден в член 255 от Договора за функционирането на Европейския съюз, се назначават:

               г-н Jean-Marc SAUVÉ, председател

               г-н Peter JANN, член

               лорд MANCE, член

               г-н Torben MELCHIOR, член

               г-н Péter PACZOLAY, член

               г-жа Ana PALACIO VALLELERSUNDI, член

               г-жа Virpi TIILI, член.

         Член 2
   Настоящото решение влиза в сила на 1 март 2010 г.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 25 февруари 2010 година.

            За Съвета

            Председател

         A. PÉREZ RUBALCABA


title: Решение на Съвета от 13 март 1989 година относно сключването на Споразумение под формата на размяна на писма между Европейската икономическа общност и Република Тунис относно вноса в Общността на консервирани плодови салати с произход от Тунис

text:
Важна правна забележка

|

31989D0195

Официален вестник n° L 073 , 17/03/1989 стр. 0049 - 0051 специално чешко издание глава 3 том 09 стр. 21  - 21 специално испанско издание глава 3 том 09 стр. 21  - 21 специално унгарско издание глава 3 том 09 стр. 21  - 21 специално литвийско издание глава 3 том 09 стр. 21  - 21 LV.ES глава 3 том 09 стр. 21  - 21 MT.ES глава 3 том 09 стр. 21  - 21 PL.ES глава 3 том 09 стр. 21  - 21 SK.ES глава 3 том 09 стр. 21  - 21 специално словенско издание глава 3 том 09 стр. 21  - 21

		19890313Решение на Съветаот 13 март 1989 годинаотносно сключването на Споразумение под формата на размяна на писма между Европейската икономическа общност и Република Тунис относно вноса в Общността на консервирани плодови салати с произход от Тунис(89/195/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Споразумението за сътрудничество между Европейската икономическа общност и Република Тунис [1] бе подписано на 25 април 1976 г. и влезе в сила на 1 ноември 1978 г.като има предвид, че е необходимо Споразумението под формата на размяна на писма между Европейската икономическа общност и Република Тунис относно вноса в Общността на консервирани плодови салати с произход от Тунис да бъде одобрено,РЕШИ:Член 1Споразумението под формата на размяна на писма между Европейската икономическа общност и Република Тунис относно вноса в Общността на консервирани плодови салати с произход от Тунис се одобрява от името на Общността.Текстът на Споразумението е приложен към настоящото решение.Член 2Председателят на Съвета е оправомощен да посочи лицето, упълномощено да подпише Споразумението, с цел Общността да се обвърже с него.Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 13 март 1989 година.За СъветаПредседателC. Solchaga Catalan[1] ОВ L 265, 27.9.1978 г., стр. 2.--------------------------------------------------


title: Решение

text:
               13.2.2015

               BG

               Официален вестник на Европейския съюз

               C 53/1

         РЕШЕНИЕ
   (2015/C 53/01)
   ГЕНЕРАЛНИЯТ СЕКРЕТАР НА ЕВРОПЕЙСКИЯ ПАРЛАМЕНТ,
   като взе предвид Регламент (ЕИО, Евратом, ЕОВС) № 259/68 на Съвета (1), изменен с Регламент (ЕО, Евратом) № 723/2004 на Съвета (2) и на последно място с Регламент (ЕС, Евратом) № 1023/2013 на Европейския парламент и на Съвета от 22 октомври 2013 г. за изменение на Правилника за длъжностните лица на Европейските общности и Условията за работа на другите служители на Европейските общности (3), и по-специално член 30 от този правилник,
   като взе предвид решението на Бюрото на Европейския парламент от 13 януари 2014 г. относно делегирането на правомощия на орган по назначаването и на орган, оправомощен да сключва трудови договори,
   като взе предвид датата на изтичане на долупосочените резервни списъци на Европейския парламент, която е 31 декември 2014 г.:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   като взе предвид становището на съвместната комисия от нейното заседание, състояло се на 22 октомври 2014 г.,
   РЕШИ:
   Член 1
   Валидността на резервните списъци:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         се удължава до 31 декември 2015 г.
   Член 2
   Валидността на резервните списъци:

               AD/1/10, PE/103/S, PE/104/S, PE/107/S, PE/119/S

         не се удължава.

      Люксембург, 12 декември 2014 г.

         Klaus WELLE

            Генерален секретар

      (1)  ОВ L 56, 4.3.1968 r., стр. 1.

      (2)  ОВ L 124, 27.4.2004 r., стр. 1.

      (3)  ОВ L 287, 29.10.2013 r., стр. 15.


title: Решение на Съвета от 14 ноември 2005 година за сключването на споразумение под формата на размяна на писма между Европейската общност и Съединените американски щати относно въпроси, свързани с търговията с вино

text:
Важна правна забележка

|

32005D0798

Официален вестник n° L 301 , 18/11/2005 стр. 0014 - 0015

		20051114Решение на Съветаот 14 ноември 2005 годиназа сключването на споразумение под формата на размяна на писма между Европейската общност и Съединените американски щати относно въпроси, свързани с търговията с вино(2005/798/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 и във връзка с член 300, параграф 2, алинея първа, изречение първо от него,като взе предвид предложението на Комисията,като има предвид, че:(1) На 23 октомври 2000 г. Съветът оправомощи Комисията да води преговори за сключване на споразумение между Европейската общност и Съединените американски щати относно търговията с вино.(2) Преговорите приключиха и споразумението между Европейската общност и Съединените американски щати относно търговията с вино, както и споразумението под формата на размяна на писма между Европейската общност и Съединените американски щати относно въпроси, свързани с търговията с вино бе парафирано от двете страни по него на 14 септември 2005 г.(3) Предвиждат се определени изключения от правилата на Общността, отнасящи се до практиките за винопроизводство и дадени сертификационни практики, по-конкретно в Регламент (ЕО) № 1037/2001 на Съвета от 22 май 2001 г. за разрешаване на предлагането и доставката за пряка консумация от човека на дадени видове вносни вина, вероятно преминали през енологични процеси, които не са предвидени в разпоредбите на Регламент (ЕО) № 1493/1999 [1] и в Регламент (ЕО) № 883/2001 на Комисията от 24 април 2001 г. за определяне на подробни правила за прилагането на Регламент (ЕО) № 1493/1999 на Съвета относно търговията с трети страни с продукти от лозаро-винарския сектор [2], в защита на вината, произхождащи от Съединените американски щати.(4) Срокът на действие на тези изключения изтича на 31 декември 2005 г. По силата на членове 4 и 9 от споразумението за търговия с вино, вината произхождащи от Съединените американски щати ще продължат да се третират по същия начин, но в съответствие с член 17, параграф 2 от същото споразумение разпоредбите на тези членове ще се прилагат единствено от първия ден на втория месец след получаването на писменото съобщение, упоменато в член 6, параграф 3 от споразумението.(5) Поради това бе необходимо да се договори сключването на отделно споразумение под формата на размяна на писма, което да обхване периода от 31 декември 2005 г. до датата на прилагане на членове 4 и 9 от Споразумението за търговия с вино.(6) Следователно, сключването на споразумението под формата на размяна на писма следва да бъде одобрено.(7) С цел да се улесни прилагането на споразумението под формата на размяна на писма, Комисията следва да бъде упълномощена да приеме необходимите мерки за неговото прилагане, съгласно процедурата, определена в Регламент (ЕО) № 1493/1999 на Съвета от 17 май 1999 г. относно общата организация на пазара на вино [3], включително и евентуално необходимо удължаване на срока на действие на изключението, предвидено в Регламент (ЕО) № 1037/2001,РЕШИ:Член 1Одобрява от името на Общността споразумението под формата на размяна на писма между Европейската общност и Съединените американски щати относно въпроси, свързани с търговията с вино (наричано по-нататък "Споразумението").Текстът на споразумението е приложен към настоящото решение.Член 2Председателят на Съвета е оправомощен да посочи лице, упълномощено да подпише споразумението от името на Общността.Член 3Комисията е оправомощена да приеме необходимите мерки за прилагането на споразумението, в съответствие с процедурата, определена в член 75, параграф 2 от Регламент (ЕО) № 1493/1999, включително и евентуално необходимо удължаване на срока на действие на изключението, предвидено в Регламент (ЕО) № 1037/2001.Член 4Настоящото решение се публикува в Официален вестник на Европейския съюз.Съставено в Брюксел на 14 ноември 2005 година.За СъветаПредседателT. Jowell[1] ОВ L 145, 31.5.2001 г., стр. 12. Регламент, изменен с Регламент (ЕО) № 2324/2003 (ОВ L 345, 31.12.2003 г., стр. 24).[2] ОВ L 128, 10.5.2001 г., стр. 1. Регламент, последно изменен с Регламент (ЕО) № 908/2004 (ОВ L 163, 30.4.2004 г., стр. 56).[3] ОВ L 179, 14.7.1999 г., стр. 1. Регламент, последно изменен с Регламент (ЕО) № 1428/2004 (ОВ L 263, 10.8.2004 г., стр. 7).--------------------------------------------------


title: 2011/94/ЕС: Решение на Съвета от 25 май 2010 година за подписване на Споразумението между Европейския съюз и Съединените мексикански щати относно някои аспекти на въздухоплавателните услуги

text:
               12.2.2011

               BG

               Официален вестник на Европейския съюз

               L 38/33

         РЕШЕНИЕ НА СЪВЕТА
   от 25 май 2010 година
   за подписване на Споразумението между Европейския съюз и Съединените мексикански щати относно някои аспекти на въздухоплавателните услуги
   (2011/94/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С решение от 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащи двустранни споразумения със споразумение на равнището на Съюза.

               (2)

               Комисията договори от името на Съюза споразумение със Съединените мексикански щати относно някои аспекти на въздухоплавателните услуги (наричано по-нататък „Споразумението“) в съответствие с механизмите и указанията в приложението към решението на Съвета от 5 юни 2003 г.

               (3)

               Споразумението, договорено от Комисията, следва да бъде подписано при условие сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и Съединените мексикански щати относно някои аспекти на въздухоплавателните услуги се одобрява от името на Съюза при условие сключването на споразумението.
   Текстът на споразумението е приложен към настоящото споразумение.
   Член 2
   Председателят на Съвета се оправомощава да определи лицето(ата), упълномощено(и) да подпише(ат) споразумението от името на Съюза при условие сключването му.
   Член 3
   Настоящото решение влиза в сила на датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 25 май 2010 година.

            За Съвета

            Председател

         M. SEBASTIÁN

    ---documentbreak---

               12.2.2011

               BG

               Официален вестник на Европейския съюз

               L 38/33

         СПОРАЗУМЕНИЕ
   между Европейския съюз и Съединените мексикански щати относно някои аспекти на въздухоплавателните услуги
   ЕВРОПЕЙСКИЯТ СЪЮЗ,
   от една страна, и
   СЪЕДИНЕНИТЕ МЕКСИКАНСКИ ЩАТИ,
   от друга страна
   (наричани по-нататък „страните“), в съответствие със съответната им компетентност,
   КАТО ВЗЕХА ПРЕДВИД разпоредбите на двустранните споразумения за въздухоплавателни услуги между различни държави-членки на Европейския съюз и Съединените мексикански щати,
   КАТО ОТБЕЛЯЗВАТ, че на 5 юни 2003 г. държавите-членки на Европейския съюз са упълномощили Европейската комисия да измени някои разпоредби на двустранните им споразумения за въздухоплавателни услуги, заменяйки ги със споразумение между Европейския съюз и третите държави,
   КАТО ОТБЕЛЯЗВАТ, че Европейския съюз притежава изключителна компетентност по отношение на няколко аспекта, които могат да бъдат включени в двустранните споразумения за въздухоплавателни услуги, които се сключват или са били сключени между държави-членки на Европейския съюз и трети държави,
   КАТО ПРИЗНАВАТ значението на осъвременяването на отношенията между държавите-членки на Европейския съюз и Съединените мексикански щати във връзка с въздухоплавателните услуги с цел осигуряване на надеждна правна основа за въздухоплавателните услуги между Европейския съюз и Съединените мексикански щати и гарантиране непрекъснатостта на тези въздухоплавателни услуги,
   КАТО ПОДЧЕРТАВАТ, че са заинтересовани да насърчават свободната конкуренция в областта на въздухоплавателните услуги и да избягват сключването на споразумения от авиокомпаниите с цел възпрепятстване, ограничаване или нарушаване на конкуренцията,
   КАТО ОТБЕЛЯЗВАТ, че Европейският съюз няма за цел да засяга баланса между въздушните превозвачи на Европейския съюз и въздушните превозвачи на Съединените мексикански щати, нито да изменя разпоредбите на съществуващите двустранни споразумения за въздухоплавателни услуги по отношение на търговските права,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   Посочването на граждани на държава-членка на Европейския съюз, която е страна по някое от двустранните споразумения, изброени в приложение I, се разбира като посочване на гражданите на държавите-членки на Европейския съюз.
   2.   Посочването на въздушни превозвачи на държава-членка на Европейския съюз, която е страна по някое от двустранните споразумения, изброени в приложение I, се разбира като посочване на въздушните превозвачи, определени от същата държава-членка на Европейския съюз.
   3.   Настоящото споразумение изменя някои разпоредби на съществуващите споразумения за въздухоплавателни услуги, изброени в приложение I, без да засяга съществуващите търговски права.
   Член 2
   Определяне от държава-членка на Европейския съюз
   1.   Разпоредбите на параграфи 2 и 3 от настоящия член заменят съответните разпоредби на членовете, изброени в приложение II, букви а) и б) съответно във връзка с определянето на въздушен превозвач от държава-членка, с неговите лицензи и разрешения, дадени от Съединените мексикански щати, както и съответно отказа, отмяната, спирането или ограничаването на лицензите или разрешенията на въздушния превозвач.
   2.   След получаване на определяне на въздушен превозвач от държава-членка на Европейския съюз Съединените мексикански щати незабавно дават съответните лицензи и разрешения, при условие че:

               а)

               въздушният превозвач е установен на територията на определящата държава-членка на Европейския съюз съгласно Договора за Европейския съюз и Договора за функционирането на Европейския съюз и притежава валиден оперативен лиценз в съответствие с правото на Европейския съюз; и

               б)

               държавата-членка на Европейския съюз, отговорна за издаването на свидетелство за авиационен оператор, упражнява и поддържа ефективен регулаторен контрол върху въздушния превозвач, а съответният авиационен орган е ясно идентифициран при определянето; и

               в)

               въздушният превозвач е притежаван пряко или чрез мажоритарно участие и е ефективно контролиран от държави-членки на Европейския съюз или граждани на държави-членки, или от държави, изброени в приложение III, или от граждани на тези други държави.

         3.   Съединените мексикански щати могат да отказват, отменят, спират или ограничават лицензите или разрешенията, дадени на въздушен превозвач, определен от държава-членка на Европейския съюз, когато условията, посочени в параграф 2, не са спазени.
   При упражняване на правата по настоящия параграф Съединените мексикански щати няма да прилагат дискриминация между въздушните превозвачи на Европейския съюз на основание тяхната националност.
   Член 3
   Безопасност
   1.   Разпоредбите на параграф 2 от настоящия член допълват членовете, изброени в приложение II, буква в).
   2.   Когато държава-членка на Европейския съюз е определила въздушен превозвач, регулаторният контрол над който се упражнява и поддържа от друга държава-членка на Европейския съюз, правата на Съединените мексикански щати съгласно разпоредбите за безопасност на споразумението между държавата-членка на Европейския съюз, определила въздушния превозвач, и Съединените мексикански щати се прилагат еднакво по отношение на приемането, упражняването или поддържането на стандарти за безопасност от тази друга държава-членка на Европейския съюз и по отношение на оперативния лиценз на този въздушен превозвач.
   Член 4
   Съвместимост с правилата за конкуренция
   1.   Никое двустранно споразумение между Съединените мексикански щати и държавите-членки на Европейския съюз не може да:

               а)

               благоприятства приемането на споразумения между предприятия, решения от сдружения на предприятия или съгласувани практики, които възпрепятстват, нарушават или ограничават конкуренцията;

               б)

               засилва последиците от което и да е такова споразумение, решение или съгласувана практика; или

               в)

               делегира на частни икономически оператори отговорността за вземането на мерки, които възпрепятстват, нарушават или ограничават конкуренцията.

         2.   Разпоредбите, съдържащи се в споразуменията, изброени в приложение I, които са несъвместими с параграф 1, не се прилагат.
   Член 5
   Приложения към споразумението
   Приложенията към настоящото споразумение представляват неразделна част от него.
   Член 6
   Ревизия и изменение
   Страните могат по всяко време да ревизират или изменят настоящото споразумение по взаимно съгласие и в писмена форма. Тези изменения влизат в сила в съответствие с процедурата, определена в член 7, параграф 1 от настоящото споразумение.
   Член 7
   Влизане в сила
   1.   Настоящото споразумение влиза в сила тридесет (30) дни след датата на последната нота, с която страните писмено нотифицират по дипломатически път за приключването на съответните вътрешни процедури, необходими за тази цел.
   2.   Настоящото споразумение се прилага по отношение на двустранните споразумения, изброени в приложение I, буква б), след като последните са влезли в сила.
   3.   Настоящото споразумение има предимство в случай на различия между разпоредбите му и разпоредбите на двустранните споразумения, изброени в приложение I.
   Член 8
   Прекратяване
   1.   В случай на прекратяване на което и да е двустранно споразумение от изброените в приложение I всички разпоредби на настоящото споразумение, отнасящи се до съответното споразумение, се прекратяват едновременно с него.
   2.   В случай на прекратяване на всички двустранни споразумения, изброени в приложение I, настоящото споразумение се прекратява едновременно с прекратяването на последното от тези споразумения.

      В ДОКАЗАТЕЛСТВО ЗА КОЕТО долуподписаните надлежно упълномощени лица подписаха настоящото споразумение.
      СЪСТАВЕНО в два еднообразни екземпляра в Брюксел на петнадесети декември две хиляди и десета година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всички текстове са автентични. В случай на различия предимство има текстът на испански език.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         A Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   ПРИЛОЖЕНИЕ I

      СПИСЪК НА ДВУСТРАННИТЕ СПОРАЗУМЕНИЯ, ПОСОЧЕНИ В ЧЛЕН 1 ОТ НАСТОЯЩОТО СПОРАЗУМЕНИЕ

               а)

               Споразумения за въздухоплавателни услуги между Съединените мексикански щати и държави-членки на Европейския съюз, които към датата на подписване на настоящото споразумение са били сключени и/или подписани:

                           —

                           Споразумение за въздушен транспорт между правителството на Съединените мексикански щати и федералното правителство на Австрия, подписано във Виена, Австрия на 27 март 1995 г., наричано по-нататък в приложение II „Споразумение Мексико — Австрия“;

                           —

                           Споразумение за въздушен транспорт между правителството на Съединените мексикански щати и правителството на Кралство Белгия, подписано в Мексико Сити на 26 април 1999 г., наричано по-нататък в приложение II „Споразумение Мексико — Белгия“;

                           —

                           Споразумение за въздушен транспорт между правителството на Съединените мексикански щати и правителството на Чешката и Словашка федеративна република, подписано в Мексико Сити на 14 август 1990 г., наричано по-нататък в приложение II „Споразумение Мексико — Чешка република“.

                           —

                           Споразумение за въздушен транспорт между правителството на Съединените мексикански щати и правителството на Френската република, подписано в Париж, Франция на 18 май 1993 г., изменено със Споразумението за изменение и допълнение на Споразумението за въздушен транспорт между правителството на Съединените мексикански щати и правителството на Френската република, сключено чрез размяна на ноти, датирани в Париж и Мексико Сити на 13 януари и 4 февруари 2004 г., наричано по-нататък в приложение II „Споразумение Мексико — Франция“;

                           —

                           Споразумение за въздушен транспорт между Съединените мексикански щати и Федерална република Германия, подписано в Мексико Сити на 8 март 1967 г., наричано по-нататък в приложение II „Споразумение Мексико — Германия“;

                           —

                           Споразумение за въздушен транспорт между Съединените мексикански щати и Италианската република, подписано в Мексико Сити на 23 декември 1965 г., изменено със Споразумението за изменение и допълнение на Споразумението за въздушен транспорт между Съединените мексикански щати и Италианската република от 23 декември 1965 г., сключено чрез размяна на ноти, датирани в Рим, Италия на 2 август и 7 декември 2004 г., наричано по-нататък в приложение II „Споразумение Мексико — Италия“;

                           —

                           Споразумение между правителството на Съединените мексикански щати и правителството на Великото херцогство Люксембург за въздушен транспорт, подписано в Мексико Сити на 19 март 1996 г., наричано по-нататък в приложение II „Споразумение Мексико — Люксембург“;

                           —

                           Споразумение за въздушен транспорт между правителството на Съединените мексикански щати и правителството на Кралство Нидерландия, подписано в Мексико Сити на 6 декември 1971 г., изменено със Споразумението за изменение и допълнение на Споразумението за въздушен транспорт между правителството на Съединените мексикански щати и правителството на Кралство Нидерландия, сключено чрез размяна на ноти, датирани в Мексико Сити на 24 август 1992 г., наричано по-нататък в приложение II „Споразумение Мексико — Нидерландия“;

                           —

                           Споразумение за въздушен транспорт между правителството на Съединените мексикански щати и правителството на Република Полша, подписано в Мексико Сити на 11 октомври 1990 г., наричано по-нататък в приложение II „Споразумение Мексико — Полша“;

                           —

                           Споразумение за гражданския въздушен транспорт между правителството на Съединените мексикански щати и правителството на Португалия, подписано в Лисабон, Португалия на 22 октомври 1948 г., наричано по-нататък в приложение II „Споразумение Мексико — Португалия“.

                           —

                           Споразумение за въздушен транспорт между правителството на Съединените мексикански щати и правителството на Кралство Испания, подписано в Мексико Сити на 21 ноември 1978 г., наричано по-нататък в приложение II „Споразумение Мексико — Испания“;

                           —

                           Споразумение между правителството на Съединените мексикански щати и правителството на Обединеното кралство Великобритания и Северна Ирландия относно въздухоплавателните услуги, подписано в Мексико Сити на 18 ноември 1988 г., наричано по-нататък в приложение II „Споразумение Мексико — Обединено кралство“.

               б)

               Споразумения за въздухоплавателни услуги между Съединените мексикански щати и държави-членки на Европейския съюз, които към датата на подписване на настоящото споразумение не са били влезли в сила:

                           —

                           Споразумение за въздушен транспорт между Съединените мексикански щати и Кралство Испания, подписано в Мадрид, Испания на 8 април 2003 г.

         ПРИЛОЖЕНИЕ II

      СПИСЪК НА ЧЛЕНОВЕТЕ В СПОРАЗУМЕНИЯТА, ИЗБРОЕНИ В ПРИЛОЖЕНИЕ I И ПОСОЧЕНИ В ЧЛЕНОВЕ 2 И 3 ОТ НАСТОЯЩОТО СПОРАЗУМЕНИЕ

               а)

               Определяне от държава-членка:

                           —

                           член 3 от Споразумение Мексико — Австрия;

                           —

                           член 3 от Споразумение Мексико — Белгия;

                           —

                           член 3 от Споразумение Мексико — Чешка република;

                           —

                           член 3 от Споразумение Мексико — Франция;

                           —

                           член 3 от Споразумение Мексико — Германия;

                           —

                           член 3 от Споразумение Мексико — Италия;

                           —

                           член 3 от Споразумение Мексико — Люксембург;

                           —

                           член 3 от Споразумение Мексико — Нидерландия;

                           —

                           член 3 от Споразумение Мексико — Полша;

                           —

                           член 2 от Споразумение Мексико — Португалия;

                           —

                           член 3 от Споразумение Мексико — Испания;

                           —

                           член 4 от Споразумение Мексико — Обединено кралство.

               б)

               Отказ, отмяна, спиране или ограничаване на лицензите или разрешенията:

                           —

                           член 4 от Споразумение Мексико — Австрия;

                           —

                           член 5 от Споразумение Мексико — Белгия;

                           —

                           член 4 от Споразумение Мексико — Чешка република;

                           —

                           член 4 от Споразумение Мексико — Франция;

                           —

                           член 4, първо изречение от Споразумение Мексико — Германия;

                           —

                           член 4 от Споразумение Мексико — Италия;

                           —

                           член 4 от Споразумение Мексико — Люксембург;

                           —

                           член 4 от Споразумение Мексико — Нидерландия;

                           —

                           член 4 от Споразумение Мексико — Полша;

                           —

                           член 7 от Споразумение Мексико — Португалия;

                           —

                           член 4 от Споразумение Мексико — Испания;

                           —

                           член 5 от Споразумение Мексико — Обединено кралство.

               в)

               Безопасност:

                           —

                           член 6 от Споразумение Мексико — Австрия;

                           —

                           член 7 от Споразумение Мексико — Белгия;

                           —

                           член 6 от Споразумение Мексико — Чешка република;

                           —

                           член 6а от Споразумение Мексико — Франция;

                           —

                           член 6а от Споразумение Мексико — Италия;

                           —

                           член 6 от Споразумение Мексико — Люксембург;

                           —

                           член 6 от Споразумение Мексико — Нидерландия;

                           —

                           член 5 от Споразумение Мексико — Португалия;

                           —

                           член 8 от Споразумение Мексико — Обединено кралство.

         ПРИЛОЖЕНИЕ III

      СПИСЪК НА ДРУГИТЕ ДЪРЖАВИ, ПОСОЧЕНИ В ЧЛЕН 2 ОТ НАСТОЯЩОТО СПОРАЗУМЕНИЕ

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария за въздушен транспорт).


title: Решение на Съвета от 25 юли 1983 година относно присъединяването на Общността към Конвенцията за риболова и опазването на живите морски ресурси в Балтийско море и проливите Белт, изменена с Протокола от Конференцията на представителите на държавите страни по конвенцията, подписан във Варшава на 11 ноември 1982 година

text:
               04/ 01

               BG

               Официален вестник на Европейския съюз

               67

         31983D0414

               L 237/4

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 25 юли 1983 година
   относно присъединяването на Общността към Конвенцията за риболова и опазването на живите морски ресурси в Балтийско море и проливите Белт, изменена с Протокола от Конференцията на представителите на държавите страни по конвенцията, подписан във Варшава на 11 ноември 1982 година
   (83/414/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност и по-специално член 43 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че за управлението и опазването на живите морски ресурси в Балтийско море и проливите Белт е необходимо международно регулиране;
   като има предвид, че за тази цел на 13 септември 1973 г. в Гданск бе подписана Конвенцията за риболова и опазването на живите морски ресурси в Балтийско море и проливите Белт, по-нататък наричана „Гданската конвенция“, която е в сила от 28 юли 1974 г.;
   като има предвид, че Общността има изключителни компетенции да предприема мерки по опазването на живите морски ресурси не само по един автономен начин, но също и като влиза в договорни взаимоотношения с трети страни и в рамките на международни организации;
   като има предвид, че двете държави-членки, които са страни по Гданската конвенция, а именно Кралство Дания и Федерална република Германия, през 1977 г. представиха пред полското правителство, което е депозитар на конвенцията, предложения за изменение на последната с цел да се позволи към нея да се присъедини цялата Общност;
   като има предвид, че на 11 ноември 1982 г. държавите, които са страни по Гданската конвенция, подписаха протокол с предложения за изменение на конвенцията, inter alia, споменатото предложение на Дания и Германия;
   като има предвид, че тези изменения ще влязат в сила 90 дни, след като правителството на страната депозитар получи нотификация за приемането на измененията от всички страни по споразумението; като има предвид, че след като те влязат в сила, Общността може да се присъедини към Гданската конвенция;
   като има предвид, че за Общността е необходимо да се присъедини към конвенцията, за да може да допринесе за опазването на живите морски ресурси в зоната, обхваната от Гданската конвенция и в която зона рибарите от Общността осъществяват своите риболовни дейности;
   РЕШИ:
   Член 1
   Присъединяването на Европейската икономическа общност към Конвенцията за риболова и опазването на живите морски ресурси в Балтийско море и Белтите и нейното изменение с Протокола от Конференцията на представителите на държавите страни по конвенцията, подписан във Варшава на 11 ноември 1982 г. се одобрява от Общността.
   Текстът на конвенцията и на протокола са приложени към настоящото решение.
   Член 2
   Председателят на Съвета депозира инструмента за присъединяването пред правителството на Полската народна република съгласно член XVIII от конвенцията (3).
   Член 3
   Настоящото решение се публикува в Официален вестник на Европейските общности.

      Съставено в Брюксел на 25 юли 1983 година.

            За Съвета

            Председател

         C. SIMITIS

      (1)  ОВ С 117, 30.4.1983 г., стр. 4.

      (2)  Становище, предоставено на 8 юли 1983 г. (все още непубликувано в Официален вестник)

      (3)  Датата на влизане в сила на Конвенцията по отношение на Общността ще бъде публикувана в Официален вестник на Европейските общности от Генералния секретариат на Съвета.


title: Решение на Съвета и на Комисията от 23 февруари 2004 година относно сключването на Споразумение за стабилизиране и асоцииране на Европейските общности и техните държави-членки, от една страна, и Бившата югославска република Македония, от друга страна

text:
Важна правна забележка

|

32004D0239

Официален вестник n° L 084 , 20/03/2004 стр. 0001 - 0002 специално чешко издание глава 11 том 50 стр. 196  - 197 специално испанско издание глава 11 том 50 стр. 196  - 197 специално унгарско издание глава 11 том 50 стр. 196  - 197 специално литвийско издание глава 11 том 50 стр. 196  - 197 LV.ES глава 11 том 50 стр. 196  - 197 MT.ES глава 11 том 50 стр. 196  - 197 PL.ES глава 11 том 50 стр. 196  - 197 SK.ES глава 11 том 50 стр. 196  - 197 специално словенско издание глава 11 том 50 стр. 196  - 197

		Решение на Съвета и на Комисиятаот 23 февруари 2004 годинаотносно сключването на Споразумение за стабилизиране и асоцииране на Европейските общности и техните държави-членки, от една страна, и Бившата югославска република Македония, от друга страна(2004/239/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 310 от него, във връзка с член 300, параграф 2, първа алинея, последното изречение, и член 300, параграф 3, втора алинея от него [1],като взеха предвид Договора за създаване на Европейска общност за атомна енергия, и по-специално втория параграф на член 101 от него,като взеха предвид предложението на Комисията [2],като взеха предвид съгласието на Европейския парламент [3],като взеха предвид одобрението на Съвета, дадено съгласно член 101 от Договора за създаване на Европейска общност за атомна енергия,като имат предвид, че:(1) Споразумението за стабилизиране и асоцииране между Европейските общности и техните държави-членки, от една страна, и Бивша югославска република Македония, от друга страна, бе подписано от името на Европейската общност в Люксембург на 9 април 2001 г. в съответствие с Решение на Съвета от 4 април 2001 г. относно неговото сключване.(2) Търговските разпоредби, които се съдържат в това споразумение, имат изключителен характер, свързан с осъществяваната политика в рамките на процеса на стабилизиране и асоцииране, и за Европейския съюз не представляват никакъв прецедент в търговската политика на Общността по отношение на трети държави, различни от тези на Западните Балкани.(3) Разпоредбите на това споразумение, които попадат в обхвата на част трета, дял IV от Договора за създаване на Европейската общност, обвързват Обединеното Кралство и Ирландия като отделни договарящи страни, не като част от Европейската общност, докато Обединеното кралство или Ирландия уведоми Бившата югославска република Македония, че се е обвързала като част от Европейската общност в съответствие с Протокола относно позицията на Обединеното Кралство и Ирландия, приложен към Договора за Европейския съюз и Договора за създаване на Европейската общност. Същото се прилага за Дания в съответствие с Протокола относно позицията на Дания, приложен към тези договори.(4) Настоящото споразумение следва да бъде одобрено,РЕШИХА:Член 1Споразумението за стабилизиране и асоцииране между Европейските общности и техните държави-членки, от една страна, и Бившата югославска република Македония, от друга страна, приложенията и протоколите, приложени към него и декларациите, приложени към Заключителния акт, се одобряват с настоящото решение от името на Европейската общност и Европейската общност за атомна енергия.Текстовете, посочени в първия параграф, са приложени към настоящото решение.Член 21. Позицията, която Общността ще заеме в рамките на Съвета за стабилизиране и асоцииране и в рамките на Комитета за стабилизиране и асоцииране, когато последният е упълномощен да действа от Съвета за стабилизиране и асоцииране, се определя от Съвета, по предложение на Комисията, или по целесъобразност, от Комисията, всяко в съответствие със съответните разпоредби на Договорите.2. Председателят на Съвета председателства Съвета за стабилизиране и асоцииране в съответствие с член 109 от Споразумението за стабилизиране и асоцииране. Представител на Комисията председателства Комитета за стабилизиране и асоцииране в съответствие с неговия процедурен правилник.3. Решението да се публикуват решенията на Съвета за стабилизиране и асоцииране и на Комитета за стабилизиране и асоцииране в Официален вестник на Европейския съюз се вземат за всеки отделен случай от Съвета и съответно от Комисията.Член 3Оправомощава председателя на Съвета да посочи лицето/лицата, упълномощени да депозират от името на Европейската общност документа за нотификация, предвиден в член 127 от Споразумението. Председателят на Комисията депозира посочените документи за нотификация от името на Европейската общност за атомна енергия.Съставено в Брюксел на 23 февруари 2004 година.За СъветаПредседателB. CowenЗа КомисиятаПредседателRomano Prodi[1] Европейската общност е приела всички права и задължения на Европейската общност за въглища и стомана след прекратяването на последната на 23 юли 2002 г. (ОВ L 194, 23.7.2002 г., стр. 35).[2] ОВ C 213 E, 31.7.2001 г., стр. 23.[3] ОВ С 27 Е, 31.1.2002 г., стр. 59.--------------------------------------------------


title: Решение 2012/812/ОВППС на Съвета от 20 декември 2012 година за изменение на Обща позиция 2003/495/ОВППС относно Ирак

text:
               21.12.2012

               BG

               Официален вестник на Европейския съюз

               L 352/54

         РЕШЕНИЕ 2012/812/ОВППС НА СЪВЕТА
   от 20 декември 2012 година
   за изменение на Обща позиция 2003/495/ОВППС относно Ирак
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид,че:

               (1)

               На 7 юли 2003 г. Съветът прие Обща позиция 2003/495/ОВППС относно Ирак (1) в изпълнение на Резолюция 1483 (2003) на Съвета за сигурност на ООН.

               (2)

               На 15 декември 2010 г. Съветът за сигурност на ООН прие Резолюция 1956 (2010), с която реши, че всички постъпления от Фонда за развитие на Ирак следва да бъдат прехвърлени към сметката или сметките на заместващия го механизъм на иракското правителство и че Фондът за развитие за Ирак следва да прекрати дейността си най-късно до 30 юни 2011 г.

               (3)

               Ето защо Обща позиция 2003/495/ОВППС следва да бъде съответно изменена, така че да се позволи прехвърлянето на замразени средства, други финансови активи или икономически ресурси към механизма, който замества Фонда за развитие за Ирак и е създаден от иракското правителство съгласно условията на резолюции 1483 (2003) и 1956 (2010) на Съвета за сигурност.

               (4)

               Обща позиция 2003/495/ОВППС следва да бъде съответно изменена,

         ПРИЕ НАСТОЯЩОТО РЕШЕНИЕ:
   Член 1
   Обща позиция 2003/495/ОВППС се изменя, както следва:
   Член 2 се заменя със следния текст:

      „Член 2
      Всички средства, други финансови активи или икономически ресурси:

                  а)

                  на предишното правителство на Ирак или на неговите държавни органи, корпорации или агенции със седалище извън Ирак към 22 май 2003 г., както са посочени от комитета, създаден съгласно Резолюция 661 (1990) на Съвета за сигурност; или

                  б)

                  които са били изнесени от Ирак или придобити от Саддам Хюсеин или други висши служители на бившия иракски режим и членовете на семействата им, включително обекти, притежавани или контролирани пряко или непряко от тях или от лица, действащи от тяхно име или под тяхно указание, както са посочени от комитета, създаден съгласно Резолюция 661 (1990) на Съвета за сигурност,

            се замразяват незабавно и ако тези средства, други финансови активи или икономически ресурси не са предмет на предходен съдебен, административен или арбитражен запор или съдебно решение, в който случай те могат да бъдат използвани за изпълнение на този запор или решение, държавите-членки незабавно ги прехвърлят в механизма, който замества Фонда за развитие за Ирак и е създаден от иракското правителство при условията на резолюции 1483 (2003) и 1956 (2010) на Съвета за сигурност.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 20 декември 2012 година.

            За Съвета

            Председател

         E. FLOURENTZOU

      (1)  ОВ L 169, 8.7.2003 г., стр. 72.